**A Paul Ricard versenypályán debütál Európában a Ford Mustang GT4**

* A Ford Mustang GT4 is rajthoz áll a GT4 European Series Southern Cup futamán a Paul Ricard pályán
* A Ford Performance erre az egy futamra nevezte be az autót, amit Scott Maxwell vezet majd

**2017. október 11.** – A Ford Performance egy különleges esemény alkalmával hozza el Európába a Ford Mustang GT4 modellt, ami október 14-15-én áll rajthoz a Paul Ricard pályán a FFSA Championnat De France GT GT4 European Series Southern Cup futamon.

A vállalat azért utaztatja át az autót Európába, hogy az itteni rajongók is megismerhessék a Ford Mustang GT4 tempóját, és hogy gyönyörködhessenek a legújabb, kifejezetten pályaversenyzésre tervezett Mustang szépségében és teljesítményében.

“Ha meg akarjuk mutatni a vásárlóknak, mit tud egy autó, akkor a legjobb, ha kivisszük egy versenypályára,” vélekedett Dave Pericak, a Ford Performance globális igazgatója. “Ez a szándékunk a Paul Ricard pályán is. A Ford Mustang GT4 már sikert aratott az USA-ban, most pedig itt az ideje, hogy a potenciális európai vevők is meglássák, mire képes ez a gép egy olyan híres aszfaltcsíkon, mint a Paul Ricard.”

A Ford Mustang GT4 már számos elismerést szerzett – attól a pillanattól kezdve, hogy pályára lépett az IMSA Continental Tire SportsCar Bajnokságon, ahol első két versenyén (Daytona, Sebring) pole pozíciót vívott ki, majd pedig győzelmet aratott a Sebring, Watkins Glen és Road America futamokon. Az autó a Pirelli World Challenge sorozat GTS kategóriájában is versenyez.

A Ford Performance most a veterán pilótát, Scott Maxwellt ülteti a volán mögé. Maxwell az autó fejlesztési munkáiban is részt vett, és az USA-ban győzelmet aratott a GT4-essel.

“Még sosem versenyeztem a Paul Ricard pályán, de már nagyon izgatottan várom, hogy lássam, mire képes itt az autó egy kemény küzdelemben,” nyilatkozta Maxwell. “Remek hely ez arra, hogy bemutassuk az autót az európai vásárlóknak, és ami ugyanilyen fontos: ez egy remek időszak arra, hogy a Ford egyre sikeresebbé váljon a motorsportban. Először ott volt nekünk a BOSS 302R, utána Shelby GT350R-C, most pedig a Mustang GT4. Jó érzés látni, hogyan erősödik világszerte a Ford – és nemcsak a személyautó-eladásokban, hanem a versenypályákon is.”

# # #

***A Ford Motor Company***

*A Ford Motor Company globális vállalat, amelynek központja a Michigan állambeli Dearborn. A vállalat tevékenységi köre a Ford személyautók, haszongépjárművek, városi terepjárók (SUV) és elektromos hajtású autók, valamint a Lincoln luxusautók gyártása, értékesítése, finanszírozása és a velük kapcsolatos szolgáltatások biztosítása. Ugyanakkor a Ford lendületesen dolgozik az új lehetőségek kiaknázásán az elektromos autók, az önvezető járművek és a mobilitás területén. A vállalat a Ford Motor Credit Company révén pénzügyi szolgáltatásokat is nyújt. A Ford mintegy 203.000 embert foglalkoztat világszerte. Amennyiben több információra van szüksége a Fordról, termékeiről vagy a Ford Motor Credit Company vállalatról, kérjük, keresse fel a* [*www.corporate.ford.com*](http://www.corporate.ford.com) *vagy a* [*www.ford.hu*](http://www.ford.hu) *honlapot.*

*A saját tulajdonú vállalatokban körülbelül 52.000 alkalmazottat, az összevont, illetve nem összevont közös vállalkozásokkal együtt pedig mintegy 66.000 embert foglalkoztató* ***Ford Európa*** *felel a Ford márkához tartozó autók gyártásáért, értékesítéséért és karbantartásáért Európa 50 piacán A Ford Motor Credit Company mellett a Ford Európa üzleti tevékenysége magában foglalja a Ford Ügyfélszolgálat és 24 gyártóüzem (16 saját tulajdonú vagy összevont közös vállalat és 8 nem összevont közös vállalkozás) működtetését. Az első Ford autókat 1903-ban szállították Európába – ugyanabban az évben, amikor a Ford Motor Companyt alapították. Az európai gyártás 1911-ben indult meg.*

|  |  |  |
| --- | --- | --- |
| **Sajtókapcsolat:** | Györke Orsolya |   |
|  | **Ford Közép- és Kelet-****Európai Értékesítő Kft.**1138 Budapest Népfürdő u. 22.  |  |
|  | Tel: +36 1 2454 205 |  |
|  | email: ogyorke@ford.com  |  |